มั่นใจงบสมดุลคลังขีดเส้น5ปีเพิ่มรายได้อื้อ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — คลังรับลูกนายกฯ ทำแผนสมดุลการคลังในอีก 5 ปี 
นายสถิตย์ ลิ่มพงศ์พันธุ์ ปลัดกระทรวงการคลัง เปิดเผยว่า ในวันที่ 9 ส.ค.นี้ นายอภิสิทธิ์ เวชชาชีวะ นายกรัฐมนตรี จะเป็นประธานการประชุมปลัดกระทรวงทุกกระทรวงที่กระทรวงการคลัง วาระสำคัญ ได้แก่ เรื่องการทำข้อตกลงในการจัดทำงบประมาณแบบสมดุลในอีก 5 ปีข้างหน้า ซึ่งจะมีการลงนามร่วมกับกระทรวงการคลังและสำนักงบประมาณ 
นายเอกนิติ นิติทัณฑ์ประภาศ ผู้อำนวยการสำนักนโยบายเศรษฐกิจมหภาค สำนักงานเศรษฐกิจการคลัง (สศค.) กล่าวว่า การเดินหน้าสู่การจัดทำงบประมาณสมดุลในอีก 5 ปีข้างหน้า จะต้องไปดูรายจ่ายอะไรในอนาคตที่สามารถปรับลดได้ หรือสามารถควบคุมได้ เช่น เรื่องการควบคุมเรื่องรายจ่ายค่ารักษาพยาบาลของราชการของกรมบัญชีกลาง 
รวมถึงการเข้าไปดูโครงการลงทุนขนาดใหญ่ต่างๆ ว่ามีโครงการอะไรที่สามารถลงทุนในรูปแบบร่วมทุนกับเอกชน (PPP) ที่จะต้องเร่งดำเนินการให้เห็นเป็นรูปธรรม และการลดค่าใช้จ่ายโดยเฉพาะในกองทุนนอกระบบที่กำลังพิจารณายกเลิกกองทุนที่ไม่มีความจำเป็นและมีการทำงานซ้ำซ้อนลงเพื่อลดภาระงบประมาณ 
รวมทั้งต้องหาแนวทางในการเพิ่มรายได้ด้วยการปรับโครงสร้างภาษีเพื่อเพิ่มประสิทธิภาพการจัดเก็บรายได้ 
ทั้งนี้ สศค.ประเมินว่ารายได้ของรัฐบาลในปีงบประมาณ 2553 จะเกินดุลประมาณเกือบ 3 แสนล้านบาท